Socialdemokratiet i Fredensborg

# Valgprogram 2025 – “Det sikre valg”

## Et stærkt fundament – med styrke til at gå nye veje

Vi lever i en tid med store forandringer – men også med store muligheder. Mange er optagede af, om velfærden holder, om vores børn og unge får den rette start i livet, og om der er medarbejdere nok til en værdig ældrepleje. Og om der bliver gjort nok for klimaet.

Borgmester Thomas Lykke Pedersen har i 16 år med sikker hånd fået alle byrådets partier til at arbejde godt sammen og sikret stabil udvikling i alle vores 4 bysamfund og landdistrikterne – samtidig med en sikker styring af økonomien, der har gjort kommunen gældfri.

Derfor går vi til valg med ét klart løfte:  
Socialdemokratiet er det sikre valg – for en kommune, hvor vi passer på hinanden og udvikler os sammen.

## DET SIKRE VALG – fordi vi prioriterer børn og unge

Et godt liv begynder i barndommen. Derfor investerer vi i børns trivsel og uddannelse – hver dag, hele året.  
  
- Flere pædagoger og mindre børnegrupper i daginstitutionerne.  
- Styrket faglighed og tidlig indsats i folkeskolen – ingen børn må falde igennem.  
- Fokus på trivsel, fællesskab og stærke færdigheder i skolerne.  
- Tættere samarbejde med forældre og bedre overgange mellem skole og ungdomsuddannelse.  
  
Det sikre valg, fordi børns baggrund aldrig må afgøre deres fremtid.

## DET SIKRE VALG – fordi ældre skal mødes med værdighed

Ældreplejen skal være et spørgsmål om tillid, nærvær og respekt – ikke om held.  
  
- Flere faste medarbejdere i hjemmeplejen og på plejehjemmene, som arbejder i små teams.  
- Forebyggelse af underernæring og fokus på god mad til de ældste.  
- Forebyggelse, hvor det kan gøres, mod fald og forfald.  
- Flere fuldtidsstillinger og stabile relationer mellem borger og medarbejder.  
- Forebyggelse af ensomhed – aktivitet, fællesskab og omsorg skal gå hånd i hånd.  
- Gratis dagcentre – hvorfor foreslås de så nedlagt?  
- Seniorpulje.  
- Støtte til pårørende.  
- Nyt plejehjem. Alle kommunens plejehjem er hjem med fokus på den enkelte ældre, hjemlighed og livsglæde.  
- Fokus på rehabilitering og individuelle behov – vi skal lytte før vi handler.  
- ”Længst muligt i eget kvarter” i stedet for ”længst muligt i eget hjem”.  
- Aldersblandede boligmiljøer i stedet for rene seniorboligfællesskaber.  
  
Det sikre valg, fordi det skal være trygt at blive ældre.

## DET SIKRE VALG – fordi mennesker med handicap skal have tryghed og muligheder

Vi vil skabe en kommune, hvor alle borgere – også dem med særlige behov – oplever, at der er plads til dem, og at deres livskvalitet prioriteres.  
  
- Sikre tidlig hjælp og behandling til børn med diagnoser – og en tryg overgang, når de fylder 18 år.  
- Etablere flere botilbud og styrke støtten i eget hjem med stabile medarbejdere. Vi skal være tæt på borgere, som bor på botilbud, og sikre, at de får den omsorg og pleje, de behøver.  
- Forenkle visitation til hjælpemidler, så det bliver lettere og mere rettidigt at få den nødvendige støtte.  
- Styrke indsatsen for uddannelse og beskæftigelse, så mennesker med handicap får bedre muligheder på arbejdsmarkedet og i uddannelsessystemet.  
- Styrke samarbejdet med frivillige, så der skabes flere fællesskaber og mere livskvalitet.  
  
Det sikre valg for mennesker med handicap i Fredensborg Kommune – fordi alle fortjener et liv med værdighed, tryghed og deltagelse.

## DET SIKRE VALG – fordi vi prioriterer sundhed nær dig

Vi ønsker, at alle borgere skal have et trygt, sammenhængende og tilgængeligt sundhedstilbud – ikke kun på hospitalet, men tæt på hjemmet.  
  
- Vi bygger videre på den nationale sundhedsreform, som bringer “det nære sundhedsvæsen” tættere på borgerne.  
- Vi vil etablere og styrke lokale sundhedstilbud i samarbejde med region, nabokommuner, praktiserende læger, speciallæger, andre behandlere og den almene boligsektor – f.eks. sundhedshuse og hjemmebehandlingsteam.  
- Ret, men ikke pligt, til digitale konsultationer og hjemmemonitorering til borgere med kroniske sygdomme – med mulighed for træning i hjemmet online ved hjælp af DigiRehab og Helpii.  
- Sikkerhed for at kunne tale med et levende menneske (behandler) og ikke en robot.  
- Fokus på kronikerpakker, rehabilitering og opsporing.

Det sikre valg, fordi en sundhedsindsats er bedst, når den er tæt på, sammenhængende og nærværende.

## DET SIKRE VALG – fordi kultur skaber fællesskab

Kultur og kreativ udfoldelse styrker vores sundhed, identitet, fællesskab og livskvalitet i hele kommunen.  
  
- Flere åbne og tilgængelige kulturhuse som Fredensborg Gl. Bio og Kulturstationen i Humlebæk – steder, hvor det lokale kulturliv kan blomstre.  
- Fortsat samarbejde med Copenhagen Phil og sikring af f.eks. nytårskoncerter, skolekoncerter og øvrige musikarrangementer – kunst til hele kommunen.  
- Understøtte kunst, musik og teater for børn og unge – f.eks. Filmstriben og musikskolen i samarbejde med kommunens museer og biblioteker.  
- Flere puljer til borgernes kulturelle aktiviteter – med faste bevillinger til gentagne aktiviteter.  
- Afskaffelse af unødigt bureaukrati for frivillige foreninger.  
  
Det sikre valg, fordi kulturen binder os sammen – fra børn til seniorer.

## DET SIKRE VALG – fordi fritiden skaber fællesskab

Et stærkt lokalsamfund bygger på, at vi har steder at mødes, spille bold, dyrke kultur og være frivillige.  
  
- Gode og tilgængelige fritids-, kultur- og idrætsfaciliteter i hele kommunen.  
- Svømmehal til glæde og gavn for alle aldersgrupper.  
- Flere børn og unge i foreninger – ingen må stå udenfor.  
- Kultur og idræt prioriteres – fordi det styrker fællesskabet, sundhed og trivsel.  
- Støtte til foreninger, almene boligforeninger, frivillige og lokale ildsjæle – dem, der får det hele til at ske.  
  
Det sikre valg, fordi fællesskab og fritid hører sammen.

## DET SIKRE VALG – fordi vi tager ansvar for klima og natur

Vi skal efterlade en kommune, vi kan være stolte af – til vores børn og børnebørn.  
  
- Fremskynde den lokale grønne omstilling – klimamål med handling bag.  
- Flere cykelstier og grøn kollektiv trafik – nemt og grønt at komme rundt.  
- Omgående reparation af huller i veje og stier – vi kan ikke vente 15 år.  
- Fokus på biodiversitet, regnvandshåndtering og mere natur tæt på borgerne.  
- Kommunen som grøn rollemodel med bæredygtige indkøb og lavere CO₂-aftryk.  
- Moderne vandressourcecenter.  
- Grøn Trepart lokalt.  
- Lokalt Klimaråd.  
  
Det sikre valg, fordi klimaforbedring starter lokalt.

## DET SIKRE VALG – fordi økonomisk ansvar giver frihed

Velfærd skal ikke være afhængig af midlertidige flertal eller valgkampsløfter – men være bygget på stabil økonomi.  
  
- Gældfri kommune.  
- Vi styrer med omtanke – og prioriterer mennesker før mursten.  
- Ingen skattestigninger – kun kloge investeringer i velfærd og fællesskab.  
- Langsigtet økonomisk planlægning, så vi også står stærkt i krisetider.  
- Fokus på god service og mindre bureaukrati.  
  
Det sikre valg, fordi tryghed kræver ansvarlighed.

## DET SIKRE VALG – fordi borgerne skal høres

En god kommune bygger på tillid – og på dialog med borgerne.  
  
- Borgerinddragelse før store beslutninger – ikke bagefter.  
- Ungeråd og seniorråd for hele kommunen.  
- Foreninger inddrages i kommunens drift – ikke alene styret af embedsmænd.  
- En kommune, hvor du kan få hjælp – både fysisk og digitalt.  
- Nærværende service med respekt for den enkelte.  
  
Det sikre valg, fordi demokrati handler om at lytte – og handle.

## Afslutning

Vi vil være en kommune med balance og retning.  
Vi vil bevare det, der virker – og forbedre det, der halter.  
Vi vil sikre velfærd, styrke fællesskabet og turde gå nye veje, hvor det gavner.  
  
Stem på Socialdemokratiet den 18. november 2025 – det sikre valg.

## Opsamling – Socialdemokratiet i Fredensborg kæmper for:

- Sundhed tæt på – både fysisk og digitalt  
- Trivsel for børn, ældre og kronikere  
- Fællesskab gennem fritid, idræt og kultur  
- En mangfoldig kultur – for alle aldersgrupper  
- Stabil økonomi – uden skattestigninger  
- Borgerinddragelse og lokalt demokrati  
  
Stem den 18. november 2025 – Socialdemokratiet er det sikre valg.